open-index/open-wikipedia-markdown huggingface dataset:
Merete Junker

**Merete Junker Gundersen** (født 23. februar 1959 i Skien) er en norsk forfatter. Hun debuterte i 2008 med kriminalromanen *Jenta med ballongen*, utgitt på Gyldendal. For debutromanen ble hun i 2009 tildelt Maurits Hansen-prisen – Nytt Blod for beste norske krimdebut. Hovedpersonen i krimbøkene hennes er NRK-journalisten Mette Minde og handlingen utspiller seg i Grenlandsområdet.

Junker er utdanna cand.mag. med kriminologi, historie og statsvitenskap i fagkretsen. Hun har tidligere jobba som journalist i aviser og i NRK Telemark og som lærer i den videregående skolen.

## Bibliografi
* *Jenta med ballongen* &ndash; kriminalroman (2008)
* *Tvillingen* &ndash; kriminalroman (2010)
* *Pumasommer* &ndash; kriminalroman (2012)
* *Venuspassasjen* &ndash; kriminalroman (2014)
* *Vannmannen* &ndash; kriminalroman (2017)
* *Lillemann Ildebrann* &#x2013; kriminalroman (2020)

## Referanser

## Kilder
* Presentasjon av Merete Junker i Forfatterkatalogen på Forfattersentrums nettsider
UNMIH

**UNMIH**, formelt **United Nations Mission in Haiti**, var en fredsbevarende FN-styrke opprettet 23. september 1993 av FNs sikkerhetsråd ved resolusjon 867 (1993). Styrken skulle hjelpe til med iverksettelsen av fredsavtalen for Haiti, inngått 3. juli 1993, og hjelpe regjeringen med å opprettholde en stabil situasjon og avholde frie valg. UNMIH var i aktivitet fra september 1993 til juni 1996.

På det meste hadde UNMIH utplassert en styrke på  soldater støttet av 847 politifolk. I tillegg kom en sivil administrasjon av internasjonale og lokale medarbeidere. 

Etter at UNMIHs mandat utløp, har FN satt inn en rekke fredsbevarende styrker på Haiti: UNSMIH (juli 1996–juli 1997), UNTMIH (august–november 1997), MIPONUH (desember 1997–mars 2000) og MINUSTAH (fra april 2004).

## Referanser


## Eksterne lenker
* UNMIH, United Nations, Department of Peacekeeping Operations
Espen Aarnes Hvammen

**Espen Aarnes Hvammen** (født 13. november 1988) er en norsk skøytesprinter som representerer Eidsvold Turn. Han har norsk rekord i sprint 4-kamp fra Sprint-VM på skøyter 2012, samt at han som første nordmann gikk under 35,00 på 500m med 34,73 i Salt Lake City 27. januar 2013. Han har også banerekordene på 500m på Dølemo idrettspark i Åmli, Myra kunstisbane i Arendal, Glitre stadion på Gol, Marienlyst Kunstisbane i Drammen og på Risenga kunstis i Asker. Hvammen deltok i OL i Sotsji i 2014, med en 12.-plass på 2x500m sammenlagt. Espen Aarnes Hvammen har hatt sitt virkelige gjennombrudd i verdenstoppen i sesongen 2014/2015, hvor han blant annet fikk sin første pallplassering i verdenscupen med 2.-plass i Berlin med 35,06 sek, bare 2/100 sek unna seieren. I VM Sprint 2015 i Astana tok Hvammen en sterk 5.-plass sammenlagt, den beste plasseringen av en nordmann på 18 år. På 2x500m i VM Enkeltidistanser 2015 ble han nr 7. sammenlagt, med norsk rekord på sammenlagt (34,97+35,05) og samtidig var han første nordmann til å gå under 35,00 i lavlandet.  

## Personlige rekorder
Oppdatert pr 20. november 2015

## Meritter
### Nasjonale rekorder
Oppdatert etter pr 20. november 2015.

### Internasjonale mesterskap
VM på skøyter, sprint for herrer 
* 2010: 36,55 (32) – 1.12,72 (29) – 36,53 (29) – ikke kvalifisert – 31.-plass sammenlagt
* 2012: 35,16 (16) – 1.09,03 (16) – 35,19 (23) – 1.09,54 (22) – 20.-plass sammenlagt (139.635 poeng)
* 2013: 35,04 (20) – 1.08,90 (21) – 34,73 (14) – ikke kvalifisert – 25.-plass sammenlagt
Enkeltdistanse-VM på skøyter deltatt i ett VM (ved 2 konkurranser)
:* Inzell 2011 på 500m og 1000m og i Heerenveen 2012 på 500m og 1000m.
::* beste resultat 15.-plass på 1000m i Inzell 2011.

### Sammenlagt i [[Verdenscupen på skøyter|Verdenscupen]]
Oppdatert etter sesongen 2011/12.

## Referanser




## Eksterne lenker
* 
* Profil  på Norges Skøyteforbunds sider.
* 
* Skøyter hos Eidsvold Turn
* Hvammen tuktet Bøkko hos Romerikes Blad
* Hvammen vant 500 meter hos NRK Sport
*
Romulustemplet

**Romulustemplet** er et antikt tempel på Forum Romanum i Roma viet til keiser Maxentius guddommeliggjorte sønn Romulus (død 309).

Templet består av en rund bygning med kuppel, flankert av to symmetrisk plassert saler som forenes med midtpartiet ved buede murer med skulpturnisjer.
Janustemplet

**Janustemplet**, tempel viet til Janus på Forum Romanum i Roma. Templets to dører var åpne i krigstid og stengte i fredstid.

Templet ble bare stengt i sjeldne tilfeller. Første gangen det ble stengt var under Numa Pompilius styre. Andre gangen under Titus Manlius styre, 235 f.Kr.. Tredje gangen var under Augustus styre, 29 f.Kr.. Fjerde gangen under Neros styre i 66 og for femte gangen under Vespasians styre i 70.
Väinö Penttala

**Väinö Verner Penttala** (født 16. januar 1897, død 28. februar 1976) var en finsk bryter som deltok i de olympiske leker i 1920 i Antwerpen. 

Penttala vant en olympisk sølvmedalje i bryting under OL 1920 i Antwerpen. Han kom på andreplass i den tredje tyngste vektklassen, mellomvekt opp til 75,0 kg, i fristil bak sin landsmann Eino Leino. Det var atten brytere fra tolv nasjoner i denne vektklassen som ble avviklet i perioden 25. til 27. august 1927.

## OL-medaljer
*  1920  Antwerpen -  Sølv i bryting, mellomvekt  Finland

## Eksterne lenker
*
Comitium

**Comitium** (italiensk: *Comizio*) var opprinnelig et offentlig møtested under åpen himmel i antikkens Roma. Det hadde en betydelig religiøs og profetisk betydning. Navnet kommer fra det latinske ordet for «forsamling». Lokaliseringen av Comitium i det nordvestlige hjørnet av Forum Romanum gikk senere tapt under byens vekst og utvikling. En del av Romas eldste monumenter, eldre enn Forum Romanum, er en taleplattform, kjent som Rostra, Column Maenia, Graecostasis, Tabula Valeria, og kultstedet Lapis Niger var deler som var assosiert med Comitium.

Comitium var lokalisering av mye av det lovmessige og politiske livet fra Romas eldste urbane tid. Det var den eldste folkelige forsamling av organiserte valg. Senere var det samlingsstedet for Comitia tributa (stammeforsamlingen), Concilium plebis (plebeierforsamlingen), og rådsforsamlingen Comitia Curiata, hovedforsamlingen for de første tiårene under den romerske republikken da romerne var organisert i enheter kalt for *[[Curia]]*. Comitium lå foran møtehuset til det romerske senatet, det fortsatt eksisterende huset til Curia Iulia og dets forgjenger Curia Hostilia. Curia er assosiert med Comitium av både Titus Livius og Cicero.

Formell arkeologi begynte ikke før slutten av 1800-tallet med opprettelsen av Instituto di Corrispondenza og arbeidet til den tyske arkeologen Friedrich Wilhelm Eduard Gerhard. Arkeologisk undersøkelser begynte først på museer med katalogisering av eksisterende samlinger som bakgrunnskunnskap for det filologiske studiet av antikken. Første egentlige utgravninger begynte på begynnelsen av 1900-tallet av en rekke tyske arkeologer, men også den italienske arkeologen Giacomo Boni.

## Referanser


## Litteratur
* Andrén, Anders (1998): *Between Artifacts and Texts*. New York: Plenum Press. ISBN 978-0-306-45556-8.
* Botsford, George (2005): *The Roman Assemblies from Their Origin to the End of the Republic*. City: Adamant Media Corporation. ISBN 978-1-4021-3683-2.
* Grandazzi, Alexandre (1997): *The Foundation of Rome*. Ithaca: Cornell University Press. ISBN 978-0-8014-8247-2.
* Morstein-Marx, Robert (2004): *Mass Oratory and Political Power in the Late Roman Republic*. Cambridge: Cambridge University Press. ISBN 978-0-521-82327-2.

## Eksterne lenker
* 
* Resource: Comitium UCLA, *Digital Roman Forum*
* The Roman Forum & the Antiquarium Forense - Rediscovery and the Restoration (2009-10), the Comitium Excavations (2009-10)
Forbundsdagspresident

**Forbundsdagspresidenten** (tysk: Präsident des Deutschen Bundestages) er presidenten i Tysklands parlament, Forbundsdagen. Tyskland har ingen offisiell rangordning, men embetet regnes likevel som den nest høyeste etter Forbundspresidenten som er landets statsoverhode. Forbundsdagspresidenten er også president i Forbundsforsamlingen som velger Forbundspresidenten.

## Forbundsdagspresidenter

## Referanser
UNOMIL

**UNOMIL**, formelt **United Nations Observer Mission in Liberia**, var en fredsbevarende FN-styrke opprettet 22. september 1993 av FNs sikkerhetsråd ved resolusjon 866 (1993). Styrken skulle støtte innsatsen til De vestafrikanske staters økonomiske fellesskap i Liberia og hjelpe den liberiske overgangsregjeringen med å iverksette fredsplanen for det borgerkrigsherjede landet. UNOMIL fikk i oppdrag å overvåke våpenhvilen og bistå demobilisering av væpnede grupper. I forbindelse med avholdelse av frie valg, skulle UNOMIL sørge for valgobservasjon og verifisering av valgresultatet. Operasjonen var i virksomhet fra september 1993 til september 1997. 

UNOMIL var på det sterkeste autorisert med en styrke på 303 militærobservatører, støttet av en ingeniøravdeling på 45 og en militærmedisinsk avdeling på 20. I tillegg kom internasjonale og lokale sivile. Hovedkvarteret lå i Monrovia.

I september 2003 satte FN inn en ny fredsbevarende styrke i Liberia, kalt UNMIL.

## Referanser


## Eksterne lenker
* UNOMIL, United Nations, Department of Peacekeeping Operations
Ikkevold-saken

**Ikkevold-saken** var en razzia mot tidsskriftet *[[Ikkevold (tidsskrift)|Ikkevold]]* i Oslo 13. oktober 1983.

## Bakgrunn
Razziaen ble utløst av en artikkel om et hemmelig anlegg på Andøya som var en del av det amerikanske Sound Surveillance System (SOSUS). Samme kveld ble hjemmene til 12 medlemmer av redaksjonen ransaket.

15. juni 1984 la de sakkyndige, Jacob Børresen og Finn Lied, frem sin rapport hvor de konkluderte på samme vis som aktoratet. Ved å publisere en artikkel om Forsvarets lyttestasjon for ubåter på Andøya hadde de gjort seg skyldig i å spre forsvarshemmeligheter. Redaksjonsmedlemmene i avisa hadde brutt brutt spionparagrafene.

Den første rettssaken gikk i Oslo byrett 29. mai 1985, for overtredelse av straffelovens paragraf 90 og 91, eller de såkalt «spionparagrafene». Strafferammen for dette var tjue år.

Når saken ble anket til Høyesterett ble den opphevet på grunn av mangelfulle domsgrunner.

Tilbake i Oslo byrett ble de tiltalte dømt på ny 9. desember 1986. Også denne dommen havnet i Høyesterett og de tiltalte be frifunnet med tre mot to stemmer.

## Tiltalte
* Ivar Johansen, kontorsjef
* Jørgen Otter Johansen, gardbruker og journalist
* Magne Kvalbein, typograf
* Ole Georg Moseng, student og frilansjournalist
* Helge Strand Østtveiten, student og journalist
* Tormod Bakke, førstesekretær
* Petter Nilsen, skogtekniker

## Se også
*Liste-saken
*Gleditsch/Wilkes-saken

## Noter


## Referanser




## Litteratur
*  
* 
* 
*
Ernst Nilsson

**Ernst Hilding Waldemar Nilsson** (født 10. mai 1891 i Malmö, død 11. februar 1971 i Malmö) var en svensk bryter som deltok i de olympiske leker 1912 i Stockholm, 1920 i Antwerpen og 1924 i Paris.

Nilsson vant en olympisk bronsemedalje i bryting under OL 1920 i Antwerpen. Han kom på delt tredjeplass i den tyngste vektklassen, tungvekt over 82,5  kg, i fristil bak Robert Roth fra Sveits og sin landsmann Nat Pendleton. Det var åtte brytere fra fem nasjoner i denne vektklassen som ble avviklet i perioden 25. til 27. august 1927. 

## OL-medaljer
* 1920  Antwerpen -  Bronse i bryting, tungvekt fristil  Sverige.

## Eksterne lenker
*
Sulaiman Bin Abdul Al Rajhi

**Sulaiman Bin Abdul Al Rajhi** (født på 1920-tallet, død 27. juni 2017) vokste opp i Nejd-ørkenen og hadde sammen med broren sin den største enkelte eierandelen i familiens Al Rajhi Bank som han var med-grunnlegger av. Al Rajhi satt som styreleder for National Agricultural Development Company (NADEC) og det er blitt anslått at han hadde en formue på cirka 11 milliarder dollar.

Al Rajhi Banken er konsekvent blitt rapportert å ha den mest lønnsomme virksomhetene blant alle bankkonsern i hele Saudi-Arabia. En CIA-rapport har sterkt antydet at Al Rajhi-banken blir brukt til å finansiere islamske ekstremister selv om de ikke har funnet sterke nok beviser på dette. 

Sulaiman mottok sin Bachelor-grad fra King Abdulaziz University. Han var bosatt i Saudi-Arabia, og er far til 31 barn. Al Rajhi-familien blir vurdert som landets rikeste ikke-kongelige, og blant verdens ledende filantroper.

Al Rajhi-brødrenes vekst og ekspansjon kom som følge av den store flommen av  arbeidsinnvandrere til Saudi-Arabia på 1970-tallet. I 1983 fikk brødrene tillatelse fra myndighetene til å åpne Saudi-Arabias første islamske bank, en bank som skulle observere at muslimer overholdt de religiøse læresetningene, for eksempel forbudet mot å ta opp renter som ifølge islam er strengt forbudt for troende muslimer. 

Al Rajhi-familiens flaggskip Saar Foundation ble den sentrale gjenstand for raidet som ble utført 20. mars 2002 av det amerikanske Federal Bureau of Investigation (FBI), som en del av deres Operasjon Green Quest. Operasjon Green Quest førte til arrestasjon av to personer som arbeiedt for Saar Foundation. En av disse innrømmet i avhør at han hadde planer om å myrde flere saudiarabiske ledere og han ble senere dømt til 23 års fengsel.

## Referanser
Milliarium Aureum

**Milliarium Aureum** var en marmorpilar belagt med bronse i Forum Romanum i Roma. Den befinner seg nå nær saturntempelet. Den ble innviet i 20 f.Kr. av keiser Augustus.

Fra Milliarium Aureum målte man avstanden til de viktigste byene i det romerske imperiet.
Bruksmønster

**Bruksmønster** (alt: **brukstilfelle**, eng: *use case*) er i systemutvikling er en beskrivelse av hvordan programvare og en ekstern agent samhandler på en måte som gavner agenten. Å lage bruksmønster blir brukt som en teknikk av utviklere i samhandling med brukere for å finne ut hvordan et spesifisert krav bør implementeres, og hvordan avvik bør håndteres. 

## Se også
* Designmønster

## Referanser
Gleditsch/Wilkes-saken

**Gleditsch/Wilkes-saken** fra 1982 dreide seg om «to fredsforskeres utgivelse av en forskningsrapport basert på innsamling av opplysninger fra åpne kilder og senere sammenstilling av dem til et helhetsbilde som utgjorde en hemmelighet – puslespilldoktrinen». Lyttestasjoner i Nord-Norge, og deres betydning, var hemmeligheten som ble avslørt. (Saken er blitt forvekslet med Loran C-saken, som dreide seg om offentliggjøring av eksistensen til radiosendere brukt til navigasjon.)

De to forskerne Nils Petter Gleditsch og Owen Wilkes ble dømt for overtredelse av straffeloven §§ 90 og 91 til betinget fengselsstraff, bot og saksomkostninger.

## Bakgrunn
Owen Wilkes og Nils Petter Gleditsch utga i 1981 boken *Onkel Sams kaniner : teknisk etterretning i Norge* på Pax forlag. I boken gjorde de rede for hvordan de ved hjelp av åpne kilder – som den norske telefonkatalogen – hadde kartlagt hvor i Norge den militære etterretningstjenesten hadde stasjoner for avlytting av radiosignaler. 

## Se også
*Loran C-saken
*Signaletterretning

## Referanser


## Eksterne lenker
* Hellebust, Anders; *Aftenposten Morgen &ndash; Kronikk* (07. april 1988, side 6) (Atekst)
Philip Bernard

**Philip William Samuel Bernard** var en britisk bryter som deltok i de olympiske leker i 1920 i  Antwerpen.
 
Bernard vant en olympisk bronsemedalje i bryting under OL 1920 i Antwerpen. Han kom på tredjeplass i letteste vektklassen, fjærvekt opp til 60 kg, i fristil bak Charles Ackerly og Samuel Gerson begge fra USA. Det var ti brytere fra sju nasjoner i denne vektklassen som ble avviklet i perioden 25. til 27. august 1927. 

## OL-medaljer
*  1920  Antwerpen - Bronse i bryting, fjærvekt fristil  Storbritannia

## Referanser


## Eksterne lenker
*
Martha Gellhorn

**Martha Ellis Gellhorn** (født 8. november 1908, død 15. februar 1998 i London, England) var en amerikansk forfatter og journalist som regnes som en av de største krigsreportere i det 20. århundre. Martha Gellhorn Prize for Journalism er oppkalt etter henne.

Hun rapporterte fra alle store verdenskonflikter som fant sted i hennes 60 år lange karriere som journalist. 

Gellhorn var også den tredje kona til den amerikanske forfatteren Ernest Hemingway, ekteskapet mellom dem varte fra 1940 til 1945. Gellhorn møtte Hemingway for første gang i 1937 da hun var i Spania for å dekke den spanske borgerkrigen for magasinet Collier's Weekly.  

Under den andre verdenskrig rapporterte hun om krigene i Finland, Hongkong, Burma, Singapore og slaget om Storbritannia. Hun var blant de første journalister som rapporterte fra Dachau konsentrasjonsleir etter at den ble frigjort av de allierte styrkene. Som 81-åring dro hun til Panama for å rapportere om USAs invasjon.

I en alder av 89 år var hun meget syk av kreft og nesten totalt blind da hun begikk selvmord med en overdose.  

## Bibliografi
Martha Gellhorn skrev både sakprosa og skjønnlitteratur. Som skjønnlitterær forfatter utga hun fem romaner, fjorten kortromaner og to novellesamlinger.

### Sakprosa/journalistikk (utvalg)

* 1959: *The Face of War* (krigsreportasjer fra Spania, Finland, Kina og fra andre verdenskrig)
* 1978: *Travels with Myself and Another*
* 1988: *The View from the Ground* (artikkelsamling)

### Skjønnlitteratur (utvalg)
* 1939: *A Stricken Field* (roman)
*1940: *The Heart of Another* (roman)
*1943: *Liana* (roman)
*1948: *The Wine of Astonishment* (roman)
*1967: *The Lowest Trees Have Tops* (roman)
* 1978: *The Weather in Africa* (tre kortromaner)

## Referanser


## Eksterne lenker
* 
* 
* 
*  Martha Gellhorn i Encyclopædia Britannica
Midtstuen

**Midtstuen**, eller **Midtstua**, er et strøk nordvest i Oslo i bydel Vestre Aker i nedre del av Holmenkollen mot Nordmarka.

Området er bebygget med småhus, hovedsakelig fra 1960-årene og senere.

Her finnes t-banestasjonen Midtstuen stasjon som ligger på Holmenkollbanen, et sanatorium, en ungdomsskole og den kjente Midtstubakken. Akebakken Korketrekkeren som går fra Frognerseteren ender ved t-banestasjonen på Midtstuen.

## Eksterne lenker
*
I Am…I Said

**«I Am...I Said»** er en sang som ble skrevet, og innspilt av Neil Diamond. 

Den ble utgitt som singel i mars 1971, og den var ganske suksessfull, den steg først langsomt på de amerikanske hitlistene, for deretter hurtigere til den nådde en fjerdeplass 4 i mai 1971.  Den nådde tilsvarende plasseringer i Europa.

Diamond brukte fire måneder på å skrive sangen.  Den anses som en av hans mest sentrale sanger og handler om å føle seg fortapt mellom to verdener og ikke lenger høre hjemme noe sted::

:*Well, I'm New York City born and raised
:*But nowadays, I'm lost between two shores
:*L.A.'s fine, but it ain't home —
:*New York's home but it ain't mine no more ...

Versene innledes lavmælt og dypt og er i mellomrommet mellom sang og en mer resitativ form, med tilsvarende lavmælt arrangement. I refrenget derimot er vokalen langt sterkere og arrangementet kraftigere, mens teksten gir uttrykk for samme usikkerhet:

:*I am, I cried!
:*I am, said I.
:*And I am lost, and I can't even say why ...

«I Am...I Said» ble senere tatt med på albumet *Stones* fra november samme år. Singelversjonen innleder albumet, mens en annen versjon avslutter ette.

Sangen høstet også gode kritikker, hvor *Rolling Stone* omtalte teksten som fremragende («excellent»)i en anmeldelse fra 1972, mens *The New Yorker* brukte sangen til å eksemplifisere den skjulte underteksten i Diamonds tekster i en tilbakeskuende artikkel fra 2006.  I en profilartikkel i *The Daily Telegraph* fra 2008 beskrives sangen som å uttrykke «en rasende, eksistensiell angst» og [[Allmusic]] kaller den «et lidenskapelig uttrykk for følelsesmessig uro ... i stor grad i samsvar med den bekjennende stilen som sanger ble skrevet i på den tiden». 

Sangen ga Diamond sin første [[Grammy Awards]]-nominasjon for beste mannlige popvokalist.

«I Am...I Said» er senere inkludert i samlealbum og album med liveinnspillinger.

== Andres bruk av sangen ==

Sangen ble brukt av [[Brooke White]] i den syvende sesongen av *American Idol* i dens Neil Diamond-uke, hvor hun endret teksten ved å bytte ut New York City med sin hjemstat [[Arizona]]. 

Den er utgitt i en rekke utenlandske, oversatte versjoner, blant annet til [[italiensk]]: «La casa degli angeli» («Englenes hus») med [[Caterina Caselli]] fra 1971. og til nederlandsk med [[Jan Rot]] fra 2008.

Det amerikanske [[post-hardcore]]-bandet [[Killdozer]] laget en coverversjon av sangen på albumet *Twelve Point Buck* fra 1989. 

I Norge ble det laget en innspilling i 1971 med [[Stein Ingebrigtsen]] som ble tatt med på albumet *Treff 2* fra *Treff-serien'', men der under navnet «I Am I Said».

## Referanser


## Eksterne lenker
* Neil Diamond i en BBC-sending fra 1971
Hanna Erikson

**Hanna Erikson** (født **Brodin**; 2. juni 1990) er en svensk tidligere langrennsløper. Hun slo gjennom i februar 2009 da hun tok tre medaljer i junior-VM i franske Praz de Lys. Hennes resultat ga henne en plass i den svenske VM-troppen til senior-VM i Liberec ukene etter. Erikson debuterte i mesterskapet på 10 km klassisk stil, der hun sluttet på en 38.-plass.

Erikson ble nummer to i den klassiske sprinten i Otepää den 23. januar 2011. Slovenske Petra Majdič vant. Hun deltok i sprintøvelsen under U23-VM 2011, også det arrangert i Otepää, hvor hun ble nummer fem. I VM 2011 i Oslo nådde Erikson semifinalen i sprintøvelsen. Hun ble svensk mester på 30 km i 2012.

I sesongen 2013/2014 vant hun sprinten i Oberhof, som inngikk som deletappe i Tour de Ski.

Hun la opp i 2016 etter å ha vært plaget med et forstadium til tretthetsbrudd (stressfraktur) i ryggen.

## Referanser


## Eksterne lenker
*
UNCRO

**UNCRO**, formelt **United Nations Confidence Restoration Operation**, var en fredsbevarende FN-styrke opprettet 31. mars 1995 av FNs sikkerhetsråd ved resolusjon 981 (1995). Styrken overtok virksomheten etter UNPROFOR i Kroatia og var i virksomhet i siste fase av Kroatia-krigen, til den ble avviklet i januar 1996.

UNCRO hadde oppgaver knyttet til våpenhvileavtalen mellom stridende parter i landet, særlig i serbiskkontrollerte områder i Krajina og Slavonia, overvåkning av grensene for å hindre våpenforsyninger, sikring av humanitær bistand til Bosnia-Hercegovina, samt demilitarisering av Prevlakahalvøyen. Etter at Kroatias regjering med gjennomførte Operasjon Flash og Operasjon Storm i mai og august 1995, og gjenerobret serbiskkontrollert territorium, ble UNCRO avviklet med virkning fra 15. januar 1996.

På det meste hadde UNCRO utplassert en styrke på  soldater, 194 militærobservatører og 296 politifolk. I tillegg kom en sivil administrasjon av internasjonale og lokale medarbeidere. Hovedkvarteret var i Zagreb.

## Referanser


## Eksterne lenker
* UNCRO, United Nations, Department of Peacekeeping Operations
Militærjunta

**Militærjunta** er betegnelse på en styreform som ledes av en komité av militære ledere. Uttrykket har sitt utspring fra portugisisk og spansk språk, der *[[Junta]]* betyr komité. Militærjunta er ikke synonymt med militærdiktatur, selv om betegnelsen er negativt ladet og mange militærjuntaer er autoritære.

### Eksempler

* Den greske militærjuntaen 1967-1974
* Militærstyret i Burma 1962 - 2011 (offisielt: Det statlige freds- og utviklingsrådet) 
* Det øverste militærrådet i Egypt 2011-2012
* Militærrådet for nasjonal redning i Polen 1981-1983

## Referanser
Saint-Herblain

**Saint-Herblain** er en kommune i departementet Loire-Atlantique i regionen Pays de la Loire vest i Frankrike. Saint-Herblain er den største forstaden til Nantes og ligger vest for byen.

Hovedkontoret til firmaet Desoutter Tools ligger i Saint-Herblain.

## Befolkningsutvikling
***Antall innbyggere i kommunen Saint-Herblain***

## Referanser
* Kommunedata fra INSEE


## Eksterne lenker
* 
* Kommunedata INSEE
Merna Kennedy

**Merna Kennedy** (født 7. september 1908 i Kankakee, Illinois, død 20. desember 1944 i Los Angeles, California) var en amerikansk skuespillerinne som hadde en kort karriere i noen av de siste stumfilmene som ble lagd.

Kennedy (født som Maude Kahler) var mest kjent for hennes rolle mot Charlie Chaplin i stumfilmen *The Circus* (1928). Kennedy ble gjort oppmerksom på Chaplin av hennes venninne Lita Grey, som ble Chaplin sin andre kone i 1924. Ryktene skulle ha det til at Chaplin og Kennedy hadde en affære under filmingen av The Circus. Lita Grey brukte disse ryktene som bevis på utroskap fra hans side under skilsmissen i 1927. Hun hadde enkelte roller i noen av de første filmene med lyd men trakk seg fra yrket som skuespiller i 1934, da hun giftet seg med koreograf og regissør Busby Berkeley. Deres ekteskap endte i en skilsmisse et år senere og Kennedy døde av et hjerteinfarkt i 1944, i en alder av 36 år.

## Referanser


## Eksterne lenker
*
UNMOT

**UNMOT**, formelt **United Nations Mission of Observers in Tajikistan**, var en fredsbevarende FN-styrke opprettet 16. desember 1994 av FNs sikkerhetsråd ved resolusjon 968 (1994). Styrken skulle overvåke våpenhvilen mellom Tadsjikistans regjering og Den forente tadsjikiske opposisjon, som 1992–1997 utkjempet borgerkrig. Etter at partene i 1997 inngikk en fredsavtale, fikk UNMOT i oppdrag å overvåke iverksettelsen av denne. Etter at UNMOT hadde løst sine oppgaver i henhold til mandatet, ble styrkens virksomhet avsluttet 15. mai 2000.

På det meste hadde UNMOT utplassert en styrke på 81 militærobservatører. Styrken omfattet de to siste årene av sin eksistens også to politiobservatører. I tillegg kom en sivil administrasjon av internasjonale og lokale medarbeidere. Hovedkvarteret var i Dusjanbe.

## Referanser


## Eksterne lenker
* UNMOT, United Nations, Department of Peacekeeping Operations
Kerttu Niskanen

**Kerttu Niskanen** (født 1988) er en finsk langrennsløper.

Hennes yngre bror Iivo Niskanen er også langrennsløper.

## Karriere
Niskanen debuterte i verdenscupen i langrenn 2. desember 2007 i Kuusamo, og hennes første topp-ti-plassering individuelt var en 10.-plass i 10&nbsp;km klassisk i januar 2011.  Niskanen har vant tre verdenscuprennene og vært på pallen sammenlagt 10 ganger. Dessuten har hun sju pallplasseringer i stafett mellom 2013 og 2021. I sesongen 2013/14 var hun tredje i distansecupen.

Under U23-VM på ski 2009 kom hun på 4.-plass på 1,2&nbsp;km sprint, klassisk, og under U23-VM på ski 2010 fikk hun gull på 10&nbsp;km klassisk.

I 2011 deltok hun først i U23-VM på ski 2011 i Otepää i januar, der hun fikk gull på sprinten og bronse på jaktstarten. Under Ski-VM 2011 i Oslo i februar kom hun på 8.-plass på 10 kilometer klassisk.

Hun ble finsk mester på 30&nbsp;km fri i 2011 og 2013. Hun vant fjerde etappe og ble nummer fem sammenlagt i Tour de Ski 2013/14. Hun ble nummer fem på touren igjen i 2022.

I OL 2014 gikk hun tredje etappe på det finske laget som fikk sølv på 4 x 5 kilometer stafett etter Sverige og foran Tyskland. De andre på laget var  Anne Kyllönen, Aino-Kaisa Saarinen og Krista Lähteenmäki.

I VM:er 2015 og 2017 fikk Niskanen bronse på 4 × 5 kilometer stafetter med det finske laget. I Falun 2014 ble hun også fjerde på 30 km klassisk og skiathlon.

I OL 2022 i Beijing vant Niskanen sine første individuelle OL-medaljer. Hon fikk sølv på 10 km klassisk da hun tapte gullmedaljen med bare 0.4 sekunder etter Therese Johaug. Fra 30 km fristil fikk Niskanen bronse etter att ha fanget Sveriges Ebba Andersson under den siste kilometern. På skiathlon, lagsprint og stafett ble Niskanen nummer fire.

I Vinter-OL 2026 var hun med på Finlands lag som tok bronse på stafetten og individuelt ble hun nummer fem på 20 km skiatlon, nummer 7 på 50 km klassisk og hun kom på 29.-plass på 10 km fri teknikk.

### Olympiske leker

### Verdensmesterskap

F = fristil, K = klassisk stil; Tallet på 4 x 5&nbsp;km stafett markerer hvilken etappe Niskanen gikk.

### Verdenscupseire

### Sammenlagtplasseringer i verdenscupen

## Referanser


## Eksterne lenker
* 
*  Savon Sanomat – ''Kerttu Niskanen''
Roger Dorsinville

**Roger Dorsinville** (født 11. mars 1911, død 12. januar 1992) var en haitisk poet, journalist, forfatter, politiker og diplomat. I tillegg til forfatterskapet tjente han en periode som helseminister i Haiti før han ble ambassadør til Venezuela. Noen av hans mest kjente verker are *Barrières* (1946), *Pour la Terre Célébrer* (1954), *Le Devoir Grand* (1962) og *Toussaint Louverture* (1965).

## Referanser


## Kilder
* 

## Eksterne lenker
*  Emerging from the Shadow of the Father: Memoirs of Haiti
*  Roger Dorsinville Biografi
Marie-Thérèse Colimon-Hall

**Marie-Thérèse Colimon-Hall** (født 11. april 1918, død 1997) var en haitisk forfatter.

Colimon ble født i Port-au-Prince og begynte sitt forfatterskap som dramatiker og publiserte fem skuespill mellom 1949 og 1960. I 1974 utga hun sin første og mest kjente roman, *Fils de Misère*. Hun skrev også essays, noveller, og barnelitteratur. Colimons observasjoner av det haitiske folks kamp mot fattigdom ga en særlig brodd til hennes arbeid, noe som er tydelig i blant annet *Fils de Misère*. I novellesamlingen *Les Chants des sirenes* utforsket hun den smertefulle virkningen av Haitis diaspora både på individer i eksil og det haitiske samfunnet.

## Referanser


## Kilder
* 
*
Trådløs strøm

**Trådløs overføring av energi** eller **trådløs strøm** er overføring av elektrisitet fra en strømkilde til en elektrisk krets uten fysiske ledninger. Selve energioverføringen foregår ved hjelp av spoler og kontrollelektronikk. Trådløs overføring er nyttig i tilfeller der bruk av ledninger eller tradisjonelle kontakter er upraktisk, farlig, eller umulig. Teknologien kan benyttes til å lage kontakter uten eksponert metall, noe som kan redusere faren for slitasje, korrosjon, støt og kortslutning. Selv om Nikola Tesla demonstrerte trådløs overføring av strøm allerede i 1893 har det tatt lang tid før teknologien ble kommersielt tilgjengelig. 

Flere norske bedrifter har utviklet produkter basert på trådløs overføring av strøm

Trådløs strømoverføring skiller seg fra trådløs telekommunikasjon, som for eksempel radio. For denne teknologien er det kritisk at signalet er kraftig nok for å kunne skilles fra annen støy. Forskjellen er at trådløs strøm trenger mest mulig effektivitet. For at den største andelen av energien som blir sendt ut ankommer mottakeren.

Den vanligste formen for trådløs strømoverføring gjøres ved hjelp av direkte induksjon etterfulgt av resonant magnetisk induksjon. Andre metoder er under vurdering som elektromagnetisk stråling i form av mikrobølger eller lasere.

## Referanser


## Eksterne lenker
* Wireless Power & Communication, norsk utvikler av teknologi for trådløs overføring av strøm 
* Verdens første trådløse skjerm Publisert 01.03.11 Besøkt 06.03.11
* Sony wireless power system runs TV from 80cm away Publisert 05.10.09 Besøkt 06.03.11
Owen Wilkes

**Owen Wilkes** (født 1940 i Christchurch, død 12. mai 2005) var en newzealandsk forsker og forfatter som sammen med Nils Petter Gleditsch ble dømt i Gleditsch/Wilkes-saken i 1982. Han ble dømt til en betinget fengselsstraff og bot.

Han jobbet i PRIO i perioden 1977–1978.

## Publikasjoner
* *Onkel Sams kaniner – teknisk etterretning i Norge* (1981), medforfattet av N.P. Gleditsch
* *Loran-C and Omega. A Study of the Millitary Importance of Radio Navigation Aids.* (1987), medforfattet av N.P. Gleditsch

## Referanser
Eduardo Ampudia

**Eduardo Ampudia** (født 8. september 1971) er en meksikansk tidligere alpinist. Han deltok i Super-G og storslalåm for Mexico under Vinter-OL 1992 i Albertville i Frankrike. Eduardo er bror til Veronica Ampudia som også deltok i Vinter-OL 1992.

## Meritter
### OL-plasseringer

## Referanser


## Eksterne lenker
*
Íñigo Domenech

**Íñigo Domenech** (født 14. februar 1973) er en meksikansk alpinist. Han deltok i Super-G for Mexico under Vinter-OL 1992 i Albertville i Frankrike.

## Meritter
### OL plasseringer

## Eksterne lenker
*
Utenomrettslig straff

**Utenomrettslig straff** er straff som tildeles av en stat eller annen offisiell autoritet, uten å benytte rettssystemet.

Det finnes tilfeller av kvinner som ble skamklipt - av personer som var i myndighetenes tjeneste i Norge og andre land - uten å ha blitt dømt i en rett; De skamklipte kvinnene var i stor grad antatte tyskertøser.

En tvungen forsvinning er når en person er bortføres i hemmelighet eller fengsles av en stat eller politisk organisasjon eller av en tredjepart som er autorisert-, støttet- eller stilltiende akseptert av en stat eller politisk organisasjon, uten å tilkjennegi personens plassering og skjebne, med hensikt at personen skal befinne seg der loven ikke klarer å beskytte personen.

I 1966 ble *ekstrajudisiell straff* forklart (i forhold til det norske lovverket) i *[[Juridisk leksikon]]* - den femte utgaven. I den norske utgaven av *[[GULag-arkipelet]]* ble *utenomrettslig avstraffelse* brukt; boka ble oversatt av Per Egil Hegge, Ivar Magnus Ravnum og Odd Tufte Lund i 2006. 

## Se også
*Lynsjing

## Referanser



## Eksterne lenker
*Ekstrajudisiell straff
Jörn Klimant

**Jörn Klimant** (født 23. september 1958 i Kiel) er en tysk offentlig tjenestemann.

Etter abitur ved Humboldt-Schule i Kiel i 1977 gikk han i lære i Dresdner Bank, hvorpå han begynte å studere rettsvitenskap ved Christian-Albrechts-Universität zu Kiel i 1979. Etter sin andre eksamen i 1989 begynte han å arbeide i Landesbank Schleswig-Holstein. I løpet av denne tiden arbeidet han i all hovedsak med etableringen av Investitionsbank Schleswig-Holstein og en doktorgradsavhandling i rettsvitenskap med kommunalrett som spesialfelt.

I 1990 ble han ansatt i Innenriksdepartementet i delstaten Schleswig-Holstein. I 1994 ble han kontorsjef og personlig rådgiver for delstatens sosialminister, Heide Moser. Den 1. juni 1996 tiltrådte han som landråd i Ditmarsken krets med kontor i Heide. Landråden er valgt av kretsdagen og øverste leder for administrasjonen i kretsen. Klimant fratrådte idet hans tredje periode utløp den 1. juni 2018. Klimant representerer ikke noe politisk parti.

I 2018 gikk han inn i direksjonen for energiselskapet HanseWerk i Schleswig-Holstein.

## Referanser


## Litteratur
*
Saturntempelet

**Saturntempelet** befinner seg på Forum Romanum i Roma. Det er blant de eldste templene i Roma, grunnlagt så tidlig som rundt 497 f.Kr. med navnet *Ara Saturni*. Det vi ser i dag, er ruiner etter en restaurering på 300-tallet e.Kr. Under den romerske republikk rommet tempelet også den romerske statskassen, *aerarium*  (av *aes* = bronse) som var plassert under trappetrinnene opp til podiet. Her hang også bronsetavlene med de romerske lovene. En elfenbensstatue av guden Saturn hadde føttene bundet med ullbånd som ble løsnet under den årlige feiringen av saturnalia 17. desember.

Da Julius Cæsar gjennomførte sitt statskupp i 49 f.Kr., la han uten skrupler beslag på en stor del av statskassen som da bestod av rundt 15.000 gullbarrer, 30.000 sølvbarrer og atskillige millioner sestertser. Han begrunnet sitt beslag med at det skulle brukes til å forsvare staten, i tilfelle av en gallisk invasjon - enda han nettopp roste seg av å ha nedkjempet gallerne.

Tempelet er blitt rekonstruert flere ganger. Raden av søyler som nå reiser seg over podiet, ble gjenreist etter en brann omkring 370 e.Kr. med hjelp av tilgjengelig materiale fra ulike hold. Søylene er av to slags egyptisk granitt og har ikke eksakt samme mål. Marmorblokken i arkitraven er tatt fra andre bygninger, men de joniske kapitélene med sine store volutter er typisk for senantikken og sikkert nylagde.

## Referanser
Rufiji

**Rufiji** er Tanzanias  lengste elv. Den har sitt utspring øst for Malawisjøen og munner ut i Indiahavet om lag 200 km sør for Dar-es-Salaam ved Mafiakanalen og Mafiaøya. Elven er delvis seilbar, i alle fall frem til Kidatu-demningen. Deler av elvens øvre løp, mellom Kidatu og Mufindi, løper mer eller mindre parallelt med jernbanesporet til TAZARA.

## Virksomheten langs elven
I Rufijideltaet finnes 41 % (53&nbsp;000 ha) av Øst-Afrikas samlede forekomst av mangroveskog. Elven er demmet opp ved Kidatu, men ellers uregulert, og store deler av elven renner gjennom det store Selous viltreservatet. Området er derfor relativt upåvirket av menneskelig aktivitet. Deltaet er rikt på fisk, reker og krabber året rundt. Lokalbefolkningens viktigste næringsvei er risdyrking og hugst i mangroveskogen. Det bor om lag 21&nbsp;000 personer i Rufijideltaet, og tre fjerdedeler dyrker ris for selvforsyning. Vanskelige transportforhold bidrar til at deltabefolkningen har vansker med å drive handel med fastlandet, og regionen er derfor blant Tanzanias fattigste.

I elvens midtre del, ved Kidatu, ble det på 1970-tallet anlagt en demning og bygget en større kraftstasjon.

I elvens øvre del, i Mufindi, ble det på 1980-tallet bygget en cellulose- og papirfabrikk, *Mufundi Pulp and Paper Mill*. Det var den finske u-hjelpen, FINNIDA, som stod for denne oppgaven.
Jorge Eduardo Ballesteros

**Jorge Eduardo Ballesteros** (født 10. mars 1976 i Mexico by) er en meksikansk alpinist. Han deltok i slalåm for Mexico under Vinter-OL 1992 i Albertville i Frankrike.

## Referanser


## Eksterne lenker
*
Beskyttelsesbrevet for Fogdö kloster 1252

**Beskyttelsesbrevet for Fogdö kloster 1252** er et beskyttelsesdokument på pergament utferdiget for Fogdö kloster (senere kalt *Vårfruberga*) i Södermanland og undertegnet av Birger jarl og hans sønn kong Valdemar i «Stokholm» i juli 1252. 

Beskyttelsebrevet kunngjorde at kong Valdemar og Birger jarl tok klosteret i beskyttelse samt at nonnenes eiendommer slapp allmene og kongelige avgifter. Midt på siste linje står det «dat(um) Stockholm».

Beskyttelsebrevet er kjent som det eldste bevarte skriftlige dokument hvor Stockholm blir omtalt. Datoen på brevet brukes som tidspunkt for grunnleggelsen av Stockholm selv om byen anses å ha eksistert før det. 

Originalen oppbevares i *Stora pergamentsbrevsamlingen* på Riksarkivet.

## Se også
*Riksrådets privilegiebrev 1436

## Referanser


## Kilder/eksterne lenker
*stockholmskallan.se – Den siste jarlen
*Friman, Helena: Söderström, Göran: Stockholm: en historia i kartor och bilder, Wahlström & Widstrand, Stockholm 2008, Monografier utgivna av Stockholms stad. ISBN 978-91-46-21843-2
Eystein Michalsen

**Eystein Michalsen** (født 3. september 1894 i Kristiania, død 28. juli 1964 i Bergen) var en norsk arkitekt. Han gikk ut fra Norges tekniske høgskole i 1917 og praktiserte som murer fram til 1921. 

## Familie
Han var sønn av arkitekt Carl Michalsen og Ida Hansine Nielsen Skjelbred, og bror av blant andre juristen, forfatteren, illustratøren og statsarkivaren Fin Michalsen. Moren, som var født i Skien, drev forretning ved siden av å ta seg av hus og hjem.

## Michalsen, Smith, Michalsen
Fra 1923 drev far og sønn Michalsen, sammen med Einar Smith, arkitektkontoret Michalsen, Smith, Michalsen i Oslo. Sammen med Kristian Biong tegnet de Den norske Creditbanks bygning i Oslo (1923–26).

## Michalsen & Michalsen
Eystein Michalsen arbeidet fra 1925 kompaniskap med faren. Sammen tegnet de en rekke bygninger i overgangen mellom nyklassisisme, art deco og funksjonalisme. Både Hotell Astoria (nå kontorbygg for Stortinget) i Oslo (1928–30) og Studentersamfundet i Trondhjem (1927–29) ble belønnet med Houens fonds diplom i henholdsvis 1930 og 1931.

## Distriktsarkitekt Michalsen
Etter farens død i 1940 arbeidet Michalsen som distriktsarkitekt i Nordland. Etter krigen fungerte Michalsen som gjenreisingsarkitekt og byplanlegger i Bodø. 

## Byarkitekt Michalsen
Etterfulgt av Kaspar Hassel, fungerte Michalsen som byarkitekt i Bergen perioden 1947–61. Som byarkitekt fikk Michalsen tegnet en rekke skolebygg i Bergen. 

## Utvalgte verker
* Villa i Halfdan Svartes gt. 44, Oslo (1919)
* Nordenfjeldske dampskipsselskaps kontorbygg på Bradbenken, (nå Hotel Havnekontoret), Bergen (1919–20)
* Den norske Creditbank, Oslo (1923–26)
* Hotell Astoria (nå kontorbygg for Stortinget), Akersgata 21, Oslo (1928–30)
* Studentersamfundet i Trondhjem, (1927–29)
* Bygård, Drammensveien 70c, Oslo (1932)
* Forretningsgård i Grønlandsleiret 14, Oslo (1939)
* Bergen yrkesskole/Krohnsminde videregående skole, (Årstad videregående skole), Bergen (1950–61)
* Slettebakken skole, Wilhelm Bjerkes vei 15, Bergen (1949–57)
* De Gamles By, Kristofer Jansons vei 55-71, Bergen (1956)
* Hellen skole, Bergen (1956)
* Landås skole, Landåsveien 33, Bergen (1956)
* Tilbygg til Bergen katedralskole, Bergen (1956–58)
* Starefossen skole, Bergen (ca. 1958)
* Ulriken skole (nå bydelssenter), Landåsveien 31, Bergen (1959)
* Kronstad skole, Bergen
* Langhaugen skole, Hagerups vei 17, Bergen (1961)
* Bergen havnelager, Dokkeskjærskaien, Bergen (1961)

## Litteratur
* Ole Vegard Skauge, «De Gamles By – arkitektur og kunst i samme øyeblikk», Masteroppgave i kunsthistorie, Universitetet i Bergen, 2008.

## Referanser


## Eksterne lenker
* BT – Byarkitekten var skolebygger
Konrad B. Knutsen

**Konrad Birger Knutsen** (1925–2012) var en norsk embetsmann.

Knutsen var utannet jurist. Han var økonomisjef i Stavanger kommune fra 1967 til 1973 og fylkesmann i Rogaland fra 1973 til 1981. Fra januar 1975 til november 1981 var Knutsen riksmeglingsmann. Etter det var han administrerende direktør i Rogalandsbanken fra 1981 til 1987, og siden advokat.

Han engasjerte seg sterkt for Stavangerregionen, blant annet for å få Statoil og Oljedirektoratet og et universitet i byen.

Han ble utnevnt til kommandør av St. Olavs Orden i 1980 og i 1984 til kommandør av den franske Æreslegionen.

Konrad B. Knutsen er begravet på Lagård gravlund i Stavanger.

## Referanser
Riksrådets privilegiebrev 1436

__NOTOC__

**Riksrådets privilegiebrev** er benevnelsen på Stockholms eldste bevarte privilegiebrev. Det ble utferdiget av riksrådet den 1. mai 1436. Brevet anses å markere starten på Stockholms rikspolitiske storhetstid og benyttes gjerne som tidsangivelse for når Stockholm innledet sin posisjon som hovedstad i Sverige.

I Riksrådets privilegiebrev reguleres forholdet mellom kronen og Stockholm, på en gunstig måte for byen som takk for den «troskap och tjänst som rådet och menigheten i Stockholm hava riket och oss bevisat». Brevet starter med ordene:

Deretter følger 24 anvisninger og råd (privilegier) såkalte *item*. Den siste setningen er skrevet på latin og lyder: 

Originalbrevet er av pergament, måler 62 x 34&nbsp;cm og har 54 bevarte segl hvor hvert bånd bærer segleierens navn.   *Riksrådets privilegiebrev* oppbevares i Stockholms stadsarkiv.

## Se også
*Beskyttelsesbrevet for Fogdö kloster 1252
## Referanser

## Kilder
*Avskrift av brevet på Stockholmskällan
*Friman, Helena: Söderström, Göran: Stockholm: en historia i kartor och bilder, Wahlström & Widstrand, Stockholm 2008, Monografier utgivna av Stockholms stad. ISBN 978-91-46-21843-2

## Eksterne lenker
*
Lapis Niger

**Lapis Niger** (latin for «den svarte steinen») er antikk helligdom Forum Romanum i Roma. Sammen med Volcanal, den tilknyttede helligdommen til Vulkan, utgjør det eneste bevarte levning av gamle Comitium, en eldre forsamlingområde som gikk forut Forum og er antatt å være avledet fra et arkaisk kultsted fra 700- eller 600-tallet f.Kr.

Den svarte marmorsteinsettingen fra 100-tallet f.Kr. og den moderne innhegningen av betong fra tidlig på 1900-tallet av Lapis Niger ligger over en antikk grav eller alter, og en steinblokk med ett av de eldste kjente latinske inskripsjonene, datert til ca. 570–550 f.Kr. Overbygningen og helligdommen kan ha blitt bygget av Julius Cæsar under hans omorganisering av området som utgjorde Forum og Comitium. Alternativt kan det ha blitt gjort en generasjon tidligere av Sulla under hans byggeprosjekter rundt Curia Hostilia.

Lapis Niger er en nesten kvadratisk flate steinlagt med svart marmor og omgitt av en lav barriere av hvit marmor. Lapis Niger påstås ha blitt lagd av Julius Cæsar. I antikken ble stedet vanligvis identifisert som Romulus grav, og hadde dermed en stor symbolisk betydning. Stedet ble gjenoppdaget og gravd ut fra 1899 til 1905 av den italienske arkeologen Giacomo Boni. Under steinleggingen fantes da et alter og en steinblokk med den eldste kjente innskriften på latin, datert til 500-tallet f.Kr. Teksten er skadet og vanskelig å tolke, men inneholder antagelig en advarsel mot å vanhellige stedet, og det nevnes også en konge. Noen grav har ikke blitt funnet, kanskje dreier det seg om en *[[heroon]]* (heltekultsted) av den type som fantes i greske byer, det vil si en kultplass tilegnet byens grunnlegger.

## Referanser


## Litteratur
* Hülsen, Christian (1906): ''LacusCurtius — Lapis Niger and Sepulchrum Romuli''
* Stroux, Johannes (1931): «Die Foruminschrift beim Lapis niger» i: *Philologus*, **86**, s. 460.

## Eksterne lenker
* 
* Rostra, Curia, Decennalia Base and Lapis Niger, *Forum Romanum*
* Lapis Niger and Vulcanal
Charles Blewitt

**Charles Edward Blewitt** (født 1. november 1895, død 30. mai 1954) var en britisk friidrettsutøver som deltok i de olympiske leker 1920 i Antwerpen.

Blewitt vant en olympisk sølvmedalje i friidrett under Sommer-OL 1920 i Antwerpen. Han var med på det britiske laget som kom på andreplass i lagkonkurransen på 3000 meter bak USA. De andre på laget var Albert Hill og William Seagrove.

## OL-medaljer
*  1920  Antwerpen &ndash; Sølv i friidrett, 3000 meter lagløp  Storbritannia

## Referanser


## Eksterne lenker
*
Ski-VM 2011 – 30 kilometer fri teknikk kvinner

Kvinnenes 30 km fri teknikk i Ski-VM 2011 i Holmenkollen, Oslo ble avholdt lørdag den 5. mars 2011. Therese Johaug ble verdensmester foran Marit Bjørgen og Justyna Kowalczyk. 

## Resultater
} || 20 || align=left| Silvia Rupil || align=left|  || ||
|-
|  || 35 || align=left| Aurore Jéan || align=left|  ||  ||
|-
|  || 52 || align=left| Vita Jakimchuk || align=left|  ||  ||
|-
|  || 6 || align=left| Arianna Follis || align=left|  ||  ||
|-
|  || 16 || align=left| Masako Ishida || align=left|  || ||
|-
|  || 24 || align=left| Olga Mikhailova || align=left|  || ||
|}

## Referanser
Charles Gunn

**Charles Edward James Gunn** (født 14. august 1885, død 30. desember 1983) var en britisk friidrettsutøver som deltok i de olympiske leker 1920 i Antwerpen.

Gunn vant en olympisk bronsemedalje i friidrett under Sommer-OL 1920 i Antwerpen. Han kom på tredjeplass på 10 km kappgang bak Ugo Frigerio fra Italia og Joseph Pearman fra USA. På 3 kilometer kappgang kom han på tiendeplass. 

## OL-medaljer
*  1920  Antwerpen &ndash; Bronse i friidrett, kappgang 10 kilometer  Storbritannia

## Eksterne lenker
*
Erik Abrahamsson

**Erik Adolf Efraim Abrahamsson** (født 28. januar 1898 i Södertälje, død 19. mai 1965 i Södertälje) var en svensk friidrettsutøver som deltok i de olympiske leker 1920 i Antwerpen.

Abrahamsson vant en olympisk bronsemedalje i friidrett under sommer-OL 1920 i Antwerpen. Han kom på tredjeplass i lengdehopp bak sin landsmann William Pettersson og Carl Johnson fra USA

Abrahamsson spilte ishockey på landslaget og ble europamester i 1921 i Stockholm.

## OL-medaljer
* 1920  Antwerpen -  Bronse i friidrett, lengdehopp  Sverige.

## Referanser


## Eksterne lenker
*
Luftfartsdirektør

**Luftfartsdirektør** er et norsk, statlig embete. Luftfartsdirektøren er sjef for Luftfartstilsynet. Frem til 1978 var luftfartsdirektøren sjef for Luftfartsdirektoratet, deretter Luftfartsverket.  I 2000 ble Luftfartstilsynet utskilt fra Luftfartsverket, og stillingsbetegnelsen luftfartsdirektør ble overført til Luftfartstilsynet.  Stillingen er en åremålsstilling med en periode på 6 år.

## Liste over luftfartsdirektører
* Lars Kobberstad 2017–
* Stein Erik Nodeland 2012-2017
* Heine Richardsen 2006–2012
* Otto Lagarhus 2005–2006
* Per-Arne Skogstad 2000–2005

Luftfartsdirektører som var sjef for Luftfartsdirektoratet/Luftfartsverket:  

* Ove Liavaag 1990–2000
* Erik Willoch 1964–1989
* Einar Bøe 1947–1964
Pekka Johansson

**Paavo «Pekka» Johansson** senere **Jaale** (født 21. oktober 1895 i Helsingfors, død 5. desember 1983 i Helsingfors) var en finsk friidrettsutøver som deltok i de olympiske leker 1920 i Antwerpen.
 
Johansson vant en olympisk bronsemedalje i friidrett under Sommer-OL 1920 i Antwerpen. Han kom på tredjeplass i spydkast bak sine landsmenn Jonni Myyrä og Urho Peltonen.

## OL-medaljer
*  1920  Antwerpen - Bronse i friidrett, spydkast  Finland

## Eksterne lenker
*
Hugo Lahtinen

**Hugo Jalmari Lahtinen** (født 29. november 1891 i Tammerfors, død 29. desember 1977 i Tammerfors) var en finsk friidrettsutøver som deltok i de olympiske leker 1920 i Antwerpen og 1924 i Paris.
 
Lahtinen vant en olympisk bronsemedalje i friidrett under Sommer-OL 1920 i Antwerpen. Han kom på tredjeplass i femkamp bak sin landsmenn Eero Lehtonen og Everett Bradley fra USA. Femkampen besto av følgende grener; lengdehopp, spydkast, 200 meter, diskoskast og meter. Han kom på nittendeplass i lengdehopp kun de seks beste gikk til finalen. 

## OL-medaljer
*  1920  Antwerpen - Bronse i friidrett, femkamp  Finland

## Eksterne lenker
*